Yagona interfaol davlat xizmatlari portalida o‘zbekistonlik talabalarga bir nechta masalalarni qulay va tez hal qilish imkonini beruvchi interfaol xizmatlar ishga tushirildi. Infocom.uz saytining xabar qilishicha, endi portal orqali abituriyentlarning hujjatlar to‘plamini qaytarib olish, talabalar turar joyida yashash uchun elektron ariza berish, talabalar turar joyi uchun elektron to‘lovlar amalga oshirish mumkin bo‘ladi. Ushbu xizmatlardan 2015-2016 o‘quv yili boshida foydalanish mumkin bo‘ladi.